Minggu, 25 April 2010
Gampong Keureupuk Mulieng
Karya Mustafa Ibrahim
Assalamualaikum kawom muslimin
Kaya ngon gasien duson ngon kuta
Bacut na haba bak lon teungku din
Nyoe gampong Mulieng malang leupah na
Rakyat gampoeng ka kiwot kiwieng
Tapi peumimpin geuhiroe tan na
Abeh dum dana keu biaya rutin
Keu ureung gasien peumbangun hana
Jalan lam gampoeng meugulong gulieng
Seudeh oh tangieng keu rumoeh sikula
Buboeng ka teuhah di pot le angen
Teuma bak binteh ka kamue seuba
Nyang kaya-kaya peunajoh boh drien
Nyang gasien-gasien pajoh boh meuriya
Weuh hate lon oh watee lon ngieng
Keu ureng gasien tan na soe kira
Wahee e teungku bapak peumimpin
Beurajin - rajin neutron u desa
Neukalon rakyat kabeh meukuwien
Pajoh breuh raskin ngen bajee monja
zsm_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn